আরব আমিরাতে দক্ষ শ্রমিক পাঠাতে আমরা প্রস্তুত -প্রবাসীকল্যাণ মন্ত্রী | Kazirbazar.com
প্রবাসীকল্যাণ ও বৈদেশিক কর্মসংস্থান মন্ত্রী নুরুল ইসলাম বিএসসি বলেছেন, আরব আমিরাতে দক্ষ শ্রমিক পাঠাতে বাংলাদেশ পুরোপুরি প্রস্তুত। তবে তা নির্ভর করবে আরব আমিরাতের চাহিদার উপর। গতকাল শনিবার দুপুরে সিলেট কারিগরি প্রশিক্ষণ কেন্দ্রে বিদেশগামী কর্মীদের স্মার্টকার্ড প্রদান এবং বৈদেশিক কর্মসংস্থানে দক্ষ কর্মী প্রেরণের লক্ষ্যে ড্রাইভিং, ক্যাটারিং ও ভাষা প্রশিক্ষণ এবং অনলাইনভর্তি কার্যক্রমের উদ্বোধনী অনুষ্ঠান শেষে সাংবাদিকদের প্রশ্নের জবাবে তিনি এসব কথা বলেন।
এ সময় মন্ত্রী আরো বলেন, বর্তমান সরকার ডিজিটাল বাংলাদেশ বিনির্মানে বদ্ধপরিকর। সে লক্ষ্যে সরকারি সেবা সমূহে বিকেন্দ্রীকরণ এবং সহজীকরণের কাজ করে যাচ্ছে সরকার। বিদেশগামী কর্মীদের সকল প্রকার হয়রানি বন্ধ এবং সেবা সহজীকরণে মন্ত্রণালয় বদ্ধপরিকর।
গতকাল শনিবার দুপুরে নগরীর আলমপুরে সিলেট কারাগারি প্রশিক্ষণ কেন্দ্রে আয়োজিত এ অনুষ্ঠানে আরো বক্তব্য রাখেন সংসদ সদস্য মাহমুদউস সামাদ চৌধুরী কয়েস, বিভাগীয় কমিশনার নাজমানারা খানুম ও জেলা প্রশাসক নুমেরী জামান প্রমুখ।
← জালালাবাদ গ্যাস অফিসে ই-ফাইলিং প্রশিক্ষণ কর্মশালা
শিক্ষিত বেকারের সংখ্যা বাড়ছে →